Valkenswaard
<s>Valkenswaard je grad i općina od 31,231 stanovnika, na jugu Nizozemske u Proviciji Sjeverni Brabant.</s>

<s>Geografske karakteristike</s>

<s>Valkenswaard leži pored belgijske granice na rijeci Dommel, udaljen desetak km južno od centra Eindhovena.</s>

<s>Historija</s>

<s>Godine 1191. redovnik Opatije Echternach prepisao je povelju kojom je franački plemić Aengibaldus 704. darovao Willibrordusu selo Waderlo (Waalre), smješteno na rijeci Dutmala (Dommel).</s><s>On je zauzvrat darovao to područje Opatiji Echternach.</s><s>Iako je to teško teško dokazati, vjeruje se da je Valkenswaard već tada postojao, iako pod drugim imenom i kao dio sela Waalre.</s>

<s>Od 13. vijeka, tadašnja sela Waalre i Valkenswaard nastavila su zajedno egzistirati kao Waderle i Wedert.</s><s>Tek 1794. pod utjecajem Nizozemske revolucije - Valkenswaard se odvojio i postao administrativna jedinica.</s>

<s>Početkom 17. vijeka imao je redovit uspješan sajam svinja pa je zbog tog dobio ime Verkenswedert, kako je u narednim vijekovima postao poznat po hvatačima sokola, dobio je današnje ime - Valkenswaard.</s>

<s>Tokom 19. vijeka u Valkenswaardu je osnovano oko 70 većih i manjih tvornica cigara, duhana za šmrcanje i žvakanje, to je pomoglo brzom rastu grada.</s>

<s>Iako je 1920. njihov broj spao na 43 tvornice, gotovo trećina ukupnog stanovništva Valkenswaarda radila je u duhanskoj industriji.</s>

<s>Nakon Drugog svjetskog rata promijenila se privredna klima.</s><s>Cijena koštanja cigare je porasla, a dobar dio tržišta okrenuo se jeftinijim cigaretama.</s><s>Vremenom je njihov broj spao na nekoliko većih firmi koje su se održale nekoliko dekada, ali su njihovu dominantnu poziciju u privredi Valkenswaarda postepeno preuzele druge firme, kao što su one one u metaluškom sektoru.</s>

<s>Pobratimski gradovi</s>

<s>Salvaterra de Magos, Portugal
  Tienen, Belgija</s>

<s>Izvori</s>

<s>Vanjske veze</s>

<s>Gemeente Valkenswaard  (Službene stranice) 
Opštine u Nizozemskoj
Gradovi u Nizozemskoj
Sjeverni Brabant</s>

